# data[].attributes.body
Preester Ramos õpetab lapsi ja ülikuid Ülem-Egiptuses asuvas templikoolis. Ramos annab meile põhjaliku ülevaate selle kohta, kuidas Egiptuses haridust antakse.
Kuidas on egiptlastel võimalik haridust omandada?
Nad saavad templikoolis õppida kirjutamist, arvutamist, geograafiat ja palveid. Pean siiski mainima, et õppetöö koolides, kus nõutakse rangelt distsipliini, on raske ja aeganõudev.
Kas haridust antakse ainult templikoolides?
Enamik egiptlastest saavad hariduse meilt, preestritelt. Kuid on võimalik õppida ka tavalises koolis astronoomiat, matemaatikat, astroloogiat, tarbekunsti, mitmeid mänge ja spordialasid.
Kas koolis õpivad tüdrukud ja poisid koos või eraldi?
Koolis käivad ainult poisid. Tüdrukud on emaga kodus ja õpivad majapidamistöid tegema.
Millisele ainele või oskusele pannakse hariduses kõige enam rõhku?
Kõige tähtsam on egiptuse kirja (hieroglüüfide) omandamine, milleks paraku kulub palju aega. Peamiselt õpitakse templite juures asuvates koolides minu ja teiste preestritest õpetajate range järelevalve all.
Miks on kirjaoskus egiptlaste jaoks tähtis?
Piltkirja omandamine tähendab kirjutajaseisusse või koguni preesterkonda pääsemist. Samuti tagab kirjaoskus nii kindlustatud elujärje kui ka auväärse ühiskondliku positsiooni.
Kui laialt on levinud kirjutamis-ja lugemisoskus egiptlaste seas?
Kirjaoskus on privileeg, mis on osaks saanud tõenäoliselt vaid mõnele egiptlasele kogu elanikkonnast. Osalise lugemisoskuse levik on arvatavasti mõnevõrra laiem.
Täname preester Ramost nende põhjalike vastuste eest.

# data[].attributes.body
Päike tõuseb, Egiptuses algab uus päev. Mees ärkab, kuid see pole keegi tavaline mees – see on Vaarao.
See on esimene kord kui ta saab üksi olla, sest Vaaraol on hulgaliselt ametnikke, teenreid ja orje, kes hoolitsevad selle eest, et Vaarao oleks alati kaitstud ning veatu väljanägemisega.
Hommik
Vaarao päev algab pesemise ning riietamisega tema isiklike teenrite poolt. Kui Vaarao on puhas ning riides, kuhjatakse ta tohutu hulga kullast ehetega.
Järgmisena kõnnib Vaarao “kuuldavõtmise kotta” kus ta peab oma igapäevase nõupidamise. Külalised astuvad kotta ning põlvitavad alandlikult Vaarao ees. Tema on siiski Jumalik Majesteet – nemad aga lihtsurelikud. Nagu tavaliselt, on saalis saadikud, kes pakuvad austusavaldusi välisriikidest, kindralid, kes räägivad sõjaoludest, aadlikud ning paar eriesindajat üle kogu impeeriumi.
Pärast seda lahkub Vaarao, et liikuda templisse. Tema ülesanne on avaldada austust peajumalale, Amun-Ra’le. See on tüütu, kuid kui ta ei tee seda, siis impeerium võib kaotada oma jumaliku korra – Maat’i. Oht oleks laskuda Isfeti ehk kaosesse ning tema peaks vastutuse võtma. See pole riski väärt. Riitusel teeb kaasa ka ülempreester. Vaarao kõnnib läbi suure templi pühamusse, nautides jahedat õhku täis viirukilõhna. Pühamus läheb ta Amun-Ra kuju juurde ning küsib jumalalt küsimusi, millele vastab ülempreester. Vaaraole tuuakse suur pull. Pärast palveid lõikab püha lihunik pulli kõri läbi jumalatele ohverdamiseks.
Pärastlõuna
Mitte miski ei tee näljasemaks, kui üks korralik veresaun, niisiis liigub Vaarao tagasi oma paleesse, et nautida lõunasööki. Nautimaks värsket õhku, hüppab Vaarao oma kuninglikku tõlda ning teeb tuuri linna peal. Vähesed on Vaaraod oma silmaga näinud, enamikul pole aimugi milline Vaarao välja näeb. Egiptuse linnaelanikud kogunevad tänavatele püüdmaks näha, milline nende jumalik valitseja välja näeb. Ihukaitsjatest ümbritsetud Vaarao külastab ehitusplatse, kuhu kerkivad hiiglaslikud honed just tema auks. Tagasi oma palees saab ta viimaks nautida üksindust uitades ringi oma imeilusates aedades.
Õhtu
Vaarao viimne kohustus tuleb hilja õhtul. Ta liigub jälle templisse, et osaleda tseremoonial, mis märgib päikese loojangut ning päeva lõppu. Viimaks, on ta valmis magama minema. Ka Vaarao vajab oma iluund!

# data[].attributes.body
Kas teid piinab iga aastane Niiluse jõe üleujutus?
Nüüd on leitud sellele probleemile lahendus. Pole vaja enam muretseda, et kõik teie elutähtsad esemed uhatakse jõe poolt iga aasta minema. Oleme teada saanud, et ainult mudast ei suuda maja väga hästi püsti hoida. Palju effektiivsem on kasutada uudistoodet-Mudast telliskivi. See valmistatakse käsitsi muda ja kõrsikute segust ja see kuivab ja kivistub päikese käes. Selle leiutajad on lubanud alustada ka massiproduktsiooniga lähima 1000 aasta jooksul.
Praegu on küll võimalus neid telliskivisid kasutada vähestel, sest vaesem populatsioon saaks lubada endale vaid ühe rivi telliskivisi maja peale ja rikkamad pered rohkem.

# data[].attributes.body
Koostisained:

300 g kuivatatud kikerherneid

150 g sibulat

100 g lehtpeterselli

1 sl jahvatatud vürtsköömneid

1 tl meresoola

1 sl jahvatatud koriandrit

1 tl söögisoodat

1 sl jahu

küpsetamiseks rapsiõli

Valmistamine:
Leota kikerherneid vähemalt 8 tundi vees. Kurna kikerherned ja purusta köögikombainis koos hakitud sibula, peterselli ja väikese koguse veega. Lisa jahu, vürtsköömned, koriander, sooda ja sool. Jäta segu tunniks ajaks külmkappi seisma. Seejärel vormi segust väikesed pallikesed ning friteeri need kuumas õlis 3–4 minutiga kuldpruuniks.

# data[].attributes.headline
Vana-Egiptuse Kleopatra imelised dulcis coccora pallid

# data[].attributes.subject
Vana-Egiptuse Kleopatra imelised dulcis coccora pallid

# data[].attributes.body
Koostisained:

100g jahu

200g kuivatatud puuvilju ja pähkleid

300g värskeid puuvilju

100g vett

vastavalt vajadusele mett

Valmistamine:
Sega jahu veega ja lisa kuivatatud puuviljad ning pähklid.

Vormi pallikesed ja keeda neid mees kuni kuldpruunid.

Lase jahtuda ja serveeri värskete puuviljadega.